Jabarkan Latar belakang dan rakaman dari Kau Ilhamku dalam bahasa melayu

Pada September 2015, Man Bai telah dihubungi oleh Yonder Music, yang menunjukkan minat untuk merakamkan semula lagu, walaupun dalam cara yang disusun semula. Dalam berita rakaman semula lagu, Man Bai mengulas: "Saya dihubungi pihak mereka yang berminat untuk memberi nafas baharu kepada lagu Kau Ilhamku sekitar dua bulan lalu. Pihak mereka sukakan melodi ini. Seterusnya saya bersetuju selagi mereka tidak menukar melodi asal lagu ini. Lebih istimewa ia turut membabitkan artis popular tanah air dan luar negara." Man Bai kemudian merakamkan semula vokal beliau untuk versi baru "Kau Ilhamku" pada bulan Oktober 2015. Siti Nurhaliza, seorang lagi artis yang terlibat dalam penciptaan lagu baru, juga mendedahkan bahawa dia telah selesai rakaman peranannya dalam bulan yang sama. Beliau mengulas: "Apabila semua dipersetujui, rakaman bahagian Siti dilakukan pada bulan Oktober. Asalnya Siti menyanyikan keseluruhan lagu Kau Ilhamku dengan susunan muzik baharu. Tetapi ia akhirnya bahagian mana yang membabitkan Siti melagukan lagu berkenaan ditentukan pihak penerbit." Sepanjang bulan, versi baru "Kau Ilhamku" dirakamkan dan dihasilkan dalam pelbagai bandar-bandar dan negara termasuk Kuala Lumpur, Jakarta, dan New York City.

Ia juga telah dipersetujui bahawa lagu itu akan dibawa ke Yonder Music Trust,   sebuah pertubuhan bukan keuntungan yang kepentingan utama ialah untuk membantu organisasi pendidikan muzik serta menyediakan bantuan untuk golongan yang memerlukan.  Artis yang terlibat dalam projek ini juga telah menderma RM 300 000 kepada dana.